jan de wylde
It also als ten vervolghe jans de wylde alse geleidt met scepen brieven van
loeven sprekende van eenen mudde rogs lijftochten ten live jans goessens
soen wilen daneels tot den goeden willems wilen coelman soen wilen
wouts gescreven es den meye van zaventhen de selve goede have en
erve gelijc de weduwe desselfs wilen willems die onder hem houden
was te leven en te doen volghen den voirs geleidden om zijn wettich
gebreck hem vanden voirs scepen brieven uutstaende daen te moeghen
nemen By also oft de voirs weduwe henre kynde of yeman ands
tegen de voirs scepen brieve yet hadden willen allegn dat zij des
alhier quamen in trecht tot eenen zekn daghe overleden den welcken
de voirs geleidde en willem coolmans zone der voirs weduwen voe hem
en van weghen der selver zijnre moeder uutsetten tot op eenen anden
dach dienende op heden Ende dien navolgende de selve geleidde ende
willem hem seggende pcuracie te hebben van zijnre voers moeder tege
een in rechte geweest zijn So hebben de scepen van loeven na
henrer beider reden gewijst voe een vonisse de voirs goede den vors
geleidden te volghen tot behoef van zijnre wettig schult die hij bij
zijnen eede cleen sal Ende dien vonisse navolgende heeft de voirs
geleidde zijnen eed gedaen inde banck en dop genomen en gecleerd
dat hij vand voirs lijftochtbrieve in gebreke was thien ryds te xxv
stuvs tstuck als voe principael gelt en eenen jairracht zonder den
cost van rechte act cor roel opp borch heykens caverson min xxviii
claes vander hevlen
It also als henrick van guylck weerd inden sloetel alhier alse pcureur henr
fijen en lijsbetten vanden wysche zijns wijfs weduwe sanders wilen
wijnkens aengesproken heeft inde banck alhier claese vand hevlen
seggende en te thoenen biedende dat de selve claes andwile gehuert
hadde tegen de voirs stitueerds een huys en hof gelegen te conghloe
eenen termijn van vijf jairen langh tsjaers voe en om vijf licht
gulden te x stuvs den gulden eysschende de voirs pcureur vande
voirs vijf jairhueren betalinghe oft bewijssenisse Daer op de vors
claes hem verantwden bekynde de voirs hueringhe gedaen te hebben
vanden voirs goeden maer seyde en boed te thoenen dat de vors stitueerds
hen vanden yersten ii jairen hadden bekynd voldaen te wesen en
de huere vanden anden drie jairen hadde hij betaelt en niet bedwange
van rechte moeten betalen den abdt sgoidshuys van tongloe die de
voirs goede voe dingaen vanden voirs drie jairen uutgewonnen
hadde met der bancken rechte en den vors claese doen bevelen nyeman
betalige te doen vander hueren dan den selven abdt va welke poente
de voirs claes gewijst waird tsijnen thoenisse daf den dach op heden
diende Ende de voirs claes op heden comen es inden rechte begidde
voerts te pceden daer de voirs pcureur dede zeggen dat zijn stitu